CELEX: 62017CA0566
Language: hu
Date: 2019-05-08 00:00:00
Title: C-566/17. sz. ügy: A Bíróság (második tanács) 2019. május 8-i ítélete (a Wojewódzki Sąd Administracyjny we Wrocławiu [Lengyelország] előzetes döntéshozatal iránti kérelme) — Związek Gmin Zagłębia Miedziowego w Polkowicach kontra Szef Krajowej Administracji Skarbowej (Előzetes döntéshozatal — A hozzáadottérték-adó (héa) közös rendszere — 2006/112/EK irányelv — A 168. cikk a) pontja — Az előzetesen felszámított adó levonása — A héasemlegesség elve — Gazdasági tevékenységeket és nem gazdasági tevékenységeket is folytató adóalany — A héa hatálya alá tartozó ügyletek és a héa hatálya alá nem tartozó ügyletek teljesítése érdekében beszerzett termékek és igénybe vett szolgáltatások — A megosztás feltételeinek hiánya a nemzeti szabályozásban — Az adóztatás jogszerűségének az elve)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/6
            
         
      A Bíróság (második tanács) 2019. május 8-i ítélete (a Wojewódzki Sąd Administracyjny we Wrocławiu [Lengyelország] előzetes döntéshozatal iránti kérelme) — Związek Gmin Zagłębia Miedziowego w Polkowicach kontra Szef Krajowej Administracji Skarbowej
      (C-566/17. sz. ügy) (1)
      
      (Előzetes döntéshozatal - A hozzáadottérték-adó (héa) közös rendszere - 2006/112/EK irányelv - A 168. cikk a) pontja - Az előzetesen felszámított adó levonása - A héasemlegesség elve - Gazdasági tevékenységeket és nem gazdasági tevékenységeket is folytató adóalany - A héa hatálya alá tartozó ügyletek és a héa hatálya alá nem tartozó ügyletek teljesítése érdekében beszerzett termékek és igénybe vett szolgáltatások - A megosztás feltételeinek hiánya a nemzeti szabályozásban - Az adóztatás jogszerűségének az elve)
      (2019/C 230/07)
      Az eljárás nyelve: lengyel
      
         A kérdést előterjesztő bíróság
      
      Wojewódzki Sąd Administracyjny we Wrocławiu
      
         Az alapeljárás felei
      
      
         Felperes: Związek Gmin Zagłębia Miedziowego w Polkowicach
      
         Alperes: Szef Krajowej Administracji Skarbowej
      
         Rendelkező rész
      
      A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 168. cikkének a) pontját úgy kell értelmezni, hogy azzal ellentétes az olyan nemzeti gyakorlat, amely engedélyezi az adóalany számára, hogy levonja az általa a hozzáadottérték-adó (héa) hatálya alá tartozó gazdasági tevékenységekhez és a héa hatálya alá nem tartozó nem gazdasági tevékenységekhez egyidejűleg beszerzett termékeket és igénybe vett szolgáltatásokat terhelő előzetesen felszámított héa teljes összegét, mivel az alkalmazandó adószabályozás nem tartalmaz a megosztás feltételeire és módszerére vonatkozó olyan különös szabályokat, amelyek lehetővé tennék az adóalany számára, hogy meghatározza az ezen előzetesen megfizetett héának a gazdasági tevékenységeihez és nem gazdasági tevékenységeihez kapcsolódó részét.
      
         (1)  HL C 13., 2018.1.15